
OPPFØLGING AV ST.MELD. 42 – UTVALG FOR KARTLEGGING OG OVERVÅKING AV BIOLOGISK MANGFOLD
Policyingress
Stortinget har ved flere anledninger (seinest i Innst.S. nr. 295 (2000-2001) om Rikets miljøtilstand) etterspurt et program for kartlegging og overvåking av biologisk mangfold. I Sem-erklæringen slo Regjeringen fast at et slikt program skal være etablert fra 2003. St. meld nr 42 (2000-2001). ”Biologisk mangfold. Sektoransvar og samordning”, som ligger til behandling i Stortinget, har lagt rammer for etableringen av et nasjonalt program for kartlegging og overvåking. 

Kartlegging og overvåking er en forutsetning for utvikling av et nytt kunnskapsbasert forvaltningssystem for biologisk mangfold i Norge. En lignende identifisering av biologisk mangfold har vært pålagt alle EU-land og er etablert gjennom systemet ”Natura 2000”. En kunnskapsbasert forvaltning vil gjøre det lettere for beslutningstakere å avveie de ulike samfunnshensynene, og bidra både til økt kostnadseffektivitet i samfunnsplanleggingen, og økt forutsigbarhet for departementene og næringslivet i arealforvaltningen.
Det overordnede målet er å styrke og samordne de forskjellige sektorenes kartlegging og overvåking. Disse dataene skal legges inn i databasesystem på internett som alle myndigheter og brukerinteresser kan benytte i sine planleggings- og beslutningsprosesser.
Budsjettforslag for nye satsinger; 

”Nasjonalt program for kartlegging og overvåking av biologisk mangfold”

Versjon 16.jan. -02

Innledning
Det nye helhetlige nasjonale programmet for kartlegging og overvåking av biologisk mangfold skal bidra til å gi ny kunnskap. Kunnskapen skal gi grunnlag for å utforme politikk og målrette tiltak slik at Norge kan bevare det biologiske mangfoldet og legge til rette for en mer bærekraftig bruk av naturen. Et nytt nasjonalt program er videre nødvendig  for å ivareta Norges internasjonale forpliktelser for bevaring og bærekraftig utnyttelse av biologisk mangfold.
Identifisering, overvåkning og ivaretagelse av  biologisk mangfold er grunnlaget for forvaltning av det biologisk mangfoldet, jf St.meld. nr. 42. Det nasjonale programmet skal gi en kostnadseffektiv forvaltning av biologisk mangfold som gir forutsigbare rammebetingelser for næringsliv, sektormyndigheter og allmennhet. Kunnskapen skal også gi forvarsel om  nye miljøproblemer, og derved gi grunnlag for å sette inn tiltak på et tidlig stadium og  vil også kunne bidra til å redusere mulige konflikter knyttet til bevaring og ulike former for bruk av det biologiske mangfoldet. Biologisk mangfold inngår i de nasjonale resultatmålene på miljøområdet med tilhørende nøkkeltall, jf St. meld. 24, (2000-2001). Programmet vil gi forbedret kunnskap om måloppnåelse og behovet for å sette inn tiltak for å nå målene. 
Kartlegging og overvåkning skal gjøres på en metodisk tilfredsstillende måte, slik at dataene som samles inn kan brukes i forskning. Kvalitetssikrede bestemmelser av det biologiske mangfoldet er viktig for både god kunnskapsbasert forvaltning og økologisk forskning.
Samordning av juridiske og økonomiske virkemidler rettet mot å ta vare på biologisk mangfold forutsetter også god og stedfestet informasjon , og at informasjon er tilgjengelig for alle som har ansvar for at naturen forvaltes slik at ikke det biologiske mangfoldet i Norge forringes. For å identifisere, overvåke og sikre slike områder trengs en samlet innsats fra alle samfunnssektorer og næringer som er involvert i  forvaltning av arealer og bestander av planter og dyr.



Direkte bakgrunn for foreslåtte aktiviteter
Mandatet pålegger arbeidsgruppa å samordne eksisterende kartlegging og overvåking slik at en oppnår størst mulig kostnadseffektivitet. Videre skal gruppa identifisere mangler på dette feltet og foreslå nye aktiviteter. Det fremmes her forslag om:

1) samordning av eksisterende aktiviteter og utvikling av påbegynte aktiviteter

2)  etablering av nye aktiviteter på tvers av sektorene. Budsjettforslaget inneholder i liten grad forslag til utvidelse av kartlegging og overvåking som er sektoransvar, der dette er viktig for å få til samordning og videreutvikling. 

Forslaget gjelder et program med fire års varighet. Programmet vil ha en hovedvekt på kartleggingsaktiviteter i første fase og videreutvikling av overvåkningsaktiviteter andre fase. Kartleggingsaktivitetene  inngår i det nye programmet vil ha hovedfokus på kartlegging  av spesielt viktige områder mens overvåkningen har mer fokus på norsk natur generelt (det som nedenfor er kalt allmennaturen).
Budsjettinnspillene tar utgangspunkt i status for eksisterende nasjonale aktiviteter/programmer på kartlegging og overvåkning, og en vurdering av områder der det er potensialet for samordning mellom sektorer og departementer. Notatet har hovedfokus på aktivitetene i 2003.
Spesielt viktige områder og norsk natur generelt (”allmennatur”)
 Vi har nedenfor prøvd å skille mellom områder som er spesielt viktig for biologisk mangfold og det vi kan kalle allmennaturen eller norsk natur generelt . Det vil være mulig å gruppere de fleste pågående programmene i en av disse kategoriene. For allmennaturen vil det hovedsakelig  være snakk om å prøve å få tak på de langsiktige endringene som skjer. Overvåkning innebærer både at en skal skaffe kunnskap om endring av påvirkningsfaktorer og de effektene som dette har på naturen. Med allmennaturen menes her i utgangspunktet all natur i Norge og med en hovedfokus på det som er vanlig, karakteristisk for Norge. For de spesielt viktige områdene (”hotspots”) vil det i større grad være fokus på identifisering og deretter overvåkning. De spesielt viktige områdene er ofte biotoper for trua arter eller det er naturtyper som er trua. Trusselfaktoren her er ofte endret bruk og omdisponering av areal.
	Spesielt viktige områder
	Norsk natur generelt ”allmennaturen”

	Omfatter spesielle arter og naturtyper definert ut  fra ulike biologisk mangfold kriterier. Ofte er dette arter eller naturtyper som er truet av menneskelig påvirkning. 
Påvirkningsfaktorene er ofte endring og omdisponering av arealer.
	Omfatter all natur. Hovedvekt legges på hovedtyper av norsk natur. Her er overvåkning viktigere enn kartlegging. Gjennom overvåkning ønsker vi å få oversikt over den generelle helsetilstanden på norsk natur.
Påvirkningsfaktorene er todelt: de globale forurensningsproblemene og de trusselfaktorene som virker lokalt.


De viktigste påvirkningsfaktorene for biologisk mangfold er  arealbruk, høsting, forurensning, fremmede arter og klimaendringer. Registrering av påvirkningsfaktorene er nødvendig for å kunne forklare hvorfor det biologiske mangfoldet endres. Påvirkningsfaktorene registreres hovedsakelig gjennom andre programmer, og inngår i utgangspunktet ikke i denne satsingen. Eksempler på registreringer av påvirkningsfaktorer er ulike værtjenester (klima), ulike registreringer av forurensningsutslipp, KU-pålagte utslippsregistreringer, jakt- og fiskestatistikk, resultatkontrollen i landbruket, statistikk fra SSB, fragmentering av områder/ inngrepsfrie områder (flere sektorer er involvert i datafangst). Et eventuelt kommende arealdekkeprosjekt vil også dekke informasjon vedrørende endringer i arealbruk. Når det gjelder introduserte arter er det lite kunnskap om effekten av disse på det biologiske mangfoldet i Norge. Introduserte arter er derfor omtalt under program 2.
Overvåking og kartlegging som ligger innenfor en sektors forvaltningsansvar omfattes i utgangspunktet i liten grad av budsjettforslaget. Typisk for denne typen overvåking er bestandsovervåking av arter som høstes. I dag har fiskeri ansvaret for å overvåke bestander av kommersielle fiskebestander, landbruket overvåker skogbestandene (Landskogtakseringen), og viltarter overvåkes av miljøverndepartementet (hjortevilt, småvilt). Videreutvikling og forbedring for noe av denne overvåkingen er nødvendig, men må være gjenstand for sektorenes egne budsjetter. 
Et tverrsektorielt program for overvåking av økologisk status i elver, innsjøer, kyst og hav er under oppbygging i forbindelse med EUs vanndirektiv. Kravene i direktivet, er mye i overensstemmelse med behovene i forhold til overvåking av biologisk mangfold. Overvåking jfr. vanndirektivet vil avdekke samlede økologiske effektene av forurensninger, introduserte arter og fysiske inngrep. Satsingen på oppfølging av overvåking jfr. EUs vanndirektiv taes ikke inn i dette budsjettforslaget, og bør i hovedsak gå inn i andre budsjettprosesser. 

Program 1: Spesielt viktige områder 
Viktigste trusselfaktorer: endring og omdisponering av areal

Formålet med dette programmet er å få kartlagt spesielt viktige områder* for biologisk mangfold. Elementene i programmet er:

1) å få kartlagt og verdisatt disse artene og områdene etter en omforent standardisert metodikk ( dette vil være hovedprioritet i 2003)
2) deretter å overvåke endringer for de viktigste av disse artene og naturtypene
Mange av disse områdene er levesteder for arter på den norske rødlista. Det er viktig å få lokalisert de aller viktigste ”hotspots” for biologisk mangfold for deretter å overvåke og treffe 
*omfatter både naturtyper og arters funksjonsområde (f.eks leveområde,hekkeplass, kalvingsområde)
nødvendige tiltak. Dette er også kunnskap som vil være viktig for å øke kvaliteten på den nasjonale rødlista. Det vil være kostnadseffektivt å samordne og koordinere pågående kartlegging. I tillegg er det en utfordring å få et system for å overvåke endringene i de kartlagte enhetene, og knytte disse mot de ulike trusselfaktorene. Omdisponering av arealer og endringer av 
arealbruk må registreres for hver av de enkelte enhetene som velges ut for videre oppfølging. De mest trua artene og naturtypene må overvåkes. Viktige brukere av resultatene fra program 1 er forvaltning på ulike nivå som trenger kunnskap som grunnlag for arealplanlegging og annen planlegging av virksomhet. Næringer som høster, bruker og forvalter natur trenger god og ofte svært spesifikk kunnskap om biologisk mangfold.  Frivillige organisasjoner, forskningsinstitusjoner, skoler og allmennheten skal også ha tilgang til informasjon om biologisk mangfold til undervisning og opplæring og som mulighet til å påvirke politiske beslutninger.

Per i dag pågår følgende programmer som er relevant for dette: Kommunalt kartleggingsprogram : Dette programmet omfatter alle naturtyper unntatt hav og polare områder, det omfatter kartfesting av rødlistearter og leve- og funksjonsområder til viltarter, noen utvalgte ferskvannsarter og marine arter (DN håndbøker 11, 13, 15,16 , kartveileder og nasjonal rødliste). Forsvaret  kartlegger biologisk mangfold i skyte- og øvingsfelter etter samme metodikken. Landbruksnæringen har miljøregistreringer i skog (MiS). Oppfølgingen av de nasjonalt verdifulle kulturlandskapene og.  ”Verneområder”  (verna vassdrag, nye marine verneområder og vernede områder på land) vil også inngå i denne oversikten over "hot spots". En økt innsats for å få en helhetlig og kvalitetssikret kartlegging og verdisetting av viktige og trua arter og naturtyper er nødvendig. De mest trua artene  og naturtypene må følges opp med sikringstiltak og overvåking. For trua arter og naturtyper i kulturlandskapet vil sikring måtte kombineres med skjøtselstiltak da trusselfaktoren her ofte er endret bruk.

I fase 2 vil det i tillegg til arter og naturtyper også vurderes hvorledes en på enklest mulig måte kan dekke punktet i mandatet om genetiske ressurser.
Forslag til aktiviteter:

	
	Aktivitet
	Varighet
	Kostnad i 2003 mill

	1. 
	FERSKVANN
	2003-2006
	2.25

	2. 
	KYST og HAV 
	2003-2006
	5

	3. 
	KULTURLANDSKAP 
	2003-2006
	2

	4. 
	SKOG


	2003-2006
	1.5

	5. 
	FJELL,MYR OG VÅTMARK. 
	2004-2006
	0

	6.
	DE MEST TRUA ARTENE OG NATURTYPENE:


	2003-2005
	3.5




Program 2: Endringer i naturen generelt (”allmennaturen”)
Opprettholdelse av biologisk mangfold i naturen generelt er ønskelig både ut i fra å bevare økosystemtjenestene (f.eks. pollinering, jorddannelse, rensing av luft, genetisk grunnlag for framtidig matproduksjon, rensing vann og jord), av økonomiske grunner, av hensyn til friluftslivet, men også for å opprettholde biodiversiteten for kommende generasjoner. Ved å overvåke tilstanden i naturen mer generelt vil man kunne rette inn tiltak for å få en mest mulig bærekraftig bruk.  

Det biologiske mangfoldet  påvirkes av to typer påvirkningsfaktorer; de som omfatter de globale miljøproblemene; sur nedbør, klimaendringer, langtransporterte miljøgifter, spredning av fremmede arter og de påvirkningsfaktorene som oppstår lokalt, slik som høsting, lokal forurensning, endringer i arealbruk og omdisponering av arealer. For allmennaturen er det behov for å overvåke effektene av ulike typer påvirkning. Med bakgrunn i de to ulike formene for påvirkningsfaktorer deles overvåking av allmennaturen i to underprogrammer; 

· effekter av miljøforurensing på biologisk mangfold
· effekter av arealbruk og introduserte arter på biologisk mangfold 

Effektene dokumenteres ved overvåkning samt tilhørende ”følgeforskning” som skal forklare årsakene til de påviste effektene.
Delprogram A: 
effekter av forurensing på biologisk mangfold
Dette er en overvåking som rettes mot miljøutfordringene som hovedsakelig er forårsaket av internasjonale forurensningsutslipp. Et nasjonalt nettverk av områder med integrert overvåking legges til "vanlige naturtyper", i urørte eller verna naturområder. Integrert overvåking, betyr at helsetilstanden i flere deler av økosystemet blir registrert. Overvåkingen i disse områdene skal gi oss kunnskap om de økologiske effektene av klimaendringer, sur nedbør og miljøgifter. I tillegg skal registreringene gi grunnlag for å skille mellom naturlig variasjon og menneskeskapte endringer. Dette gjøres ved å sammenligne forholdene i disse urørte områdene med forholdene i allmennaturen som er i aktiv bruk. Dette delprogrammet bør bygge på etablerte programmer i regi av ulike sektorer; for eksempel Terrestrisk overvåkingsprogram (MD), Vegetasjonsøkologisk overvåking i regi av NIJOS, Overvåkingsprogram for skogskader (LD, MD), samt eventuelle andre relevante programmer. For å omfatte bedre overvåking på klimaendringer bør noen undersøkelser utvides til fjell, og noen flere parametre på forurensningseffekter bør legges inn. I tillegg bør eksisterende overvåkings utvides geografisk, der for eksempel Vestlandet og Finmark blir bedre representert enn i programmene per i dag.  
Forslag til aktiviteter:

	
	Aktivitet
	Varighet
	Kostnad i 2003 mill

	7
	NASJONALT NETTVERK:


	2003-2006
	0.5



Delprogram B: effekter av arealbruk og introduserte arter på biologisk mangfold
Fremmede arter representerer en betydelig påvirkning på den norske naturen, og påvirkningen vil sannsynligvis øke i omfang i framtida. Det er derfor et behov for å sette i gang et samordnet program for kartlegging og overvåking av fremmede arter. Dette bør omfatte spredning av de mest "aggressive" artene. I tillegg bør eksisterende overvåkingsprogrammer innarbeide prosedyrer for å registrere spredning av fremmede arter. 

I Norge har vi svært få overvåkingsprogrammer som viser hvilken effekt arealbruk har på biologisk mangfold i Norge. Med utgangspunkt i den norske rødlista framstår omdisponering og endring av areal som den viktigste trusselen mot biologisk mangfold i Norge. For over 80% av artene på rødlista er endring/omdisponering av areal anført som hovedtrussel. Her i dette nye nasjonale programmet vil denne aktiviteten kunne komme inn i programmet fra 2004. Det er et betydelig utviklingspotensiale for å få på plass naturregistreringer som viser hvilke effekter ulike driftsformer og annen arealbruk har på allmennaturen. Biologisk mangfold parametre bør så langt som mulig knyttes til eksisterende programmer, og være kostnadseffektive. Flere utredninger for dette er laget. Noen relevante programmer som kan utvides er Landskogtakseringen (utvikling satt i gang), 3Q programmet i kulturlandskapet, terrestrisk overvåkingsprogram og SEAPOP for sjøfugl. Oppfølgende undersøkelser i forbindelse med konsekvensutredninger og langtidsserier må også inngå i dette systemet. Registreringene omtales her under en fellesbetegnelse som "Landsomfattende naturregistreringer". Utredningen som det interdepartementale utvalget lager i 2002, vil peke på konkrete oppfølgingspunkter.

Resultatene fra delprogram B brukes til å justere driftsformer i forhold til bærekraftig bruk, og omdisponering av arealer, samt til å sette inn kostnadseffektive virkemidler og tiltak mot fremmede arter. 






Forslag til aktiviteter:

	
	Aktivitet
	Varighet
	Kostnad i 2003 mill

	8
	KARTLEGGING OG OVERVÅKNING AV FREMMEDE ARTER


	2003-2006
	2.8

	9
	EFFEKTER AV AREALBRUK
	2004-2006
	0


Nødvendig følgeforskning til programmet

Der det er utviklet metodikk for kartlegging og overvåkning over lang tid er det ikke i særlig grad nødvendig med metodeutvikling. For et så omfattende program som dette vil det være behov for noe ”følgeforskning”. Dette vil være forskning som er nødvendig for at de dataene som framkommer gjennom kartlegging og overvåkning skal kunne ha tilstrekkelig god kvalitet.

Skriv noe mer her

Forslag til aktivitet:

	
	Aktivitet
	varighet
	Kostnad

mill

	10
	FØLGEFORSKNING
	2003-2006
	2

